แบบฟอร์มแบบถอดประสบการณ์การเรียนรู้ ด้าน งานวิจัย

1. ชื่อ-สกุล ผู้เล่าเรื่อง ดร.ชีพสุมน วิบูลย์วรกุล คณะวิชา/หน่วยงาน วิทยาศาสตร์
2. ชื่อ-สกุล ผู้บันทึก
3. บทบาทและหน้าที่ความรับผิดชอบของผู้เล่าเรื่อง

 อาจารย์ประจำคณะวิทยาศาสตร์

1. เรื่องที่เล่า

 การขอทุนวิจัยภายนอก

1. บริบทและความเป็นมาของเรื่องที่เล่า

 การทำงานวิจัยเป็นส่วนหนึ่งในหน้าที่ของอาจารย์ ซึ่งทำให้เกิดการค้นคว้าหาความรู้ใหม่อยู่เสมอ และสามารถนำมาบูรณาการกับการเรียนการสอนได้ การขอรับทุนสนับสนุนโครงการวิจัยเป็นส่วนสำคัญในกระบวนการทำงานวิจัย แหล่งทุนจากภายนอกเป็นทางเลือกหนึ่งสำหรับผู้ขอรับทุนวิจัย โดยต้องเสนอโครงการวิจัยผ่านการพิจารณากลั่นกรองจากผู้ทรงคุณวุฒิในศาสตร์นั้น ๆ อย่างลึกซึ้ง ซึ่งสามารถเป็นการันตีถึงคุณภาพของโครงงานวิจัยที่ได้รับการอนุมัติทุนวิจัย ขั้นตอนสำคัญในการขอรับทุนวิจัยจากภายนอกคือการเขียนโครงร่างงานวิจัย สำนักงานกองทุนสนับสนุนการวิจัย (สกว.) เป็นหนึ่งในแหล่งทุนจากภายนอกที่ส่งเสริมให้นักวิจัยหน้าใหม่ได้มีโอกาสริเริ่มงานวิจัยโครงการใหม่ด้วยตนเองและส่งเสริมพัฒนานักวิจัยอย่างต่อเนื่องจนกลายเป็นนักวิจัยมืออาชีพ

1. วิธีการ/ขั้นตอน หรือกระบวนการที่ทำให้งานนั้นประสบความสำเร็จ

 ขั้นตอนในการขอทุนจากภายนอก

1. การเตรียมตัวก่อนเริ่มเขียนโครงร่างงานวิจัย

1.1 ศึกษานโยบายและยุทธศาสตร์การวิจัยของชาติ เช่น การแก้ปัญหาสำคัญของประเทศ, งานวิจัยเพื่อสร้างองค์ความรู้ที่มีศักยภาพ งานวิจัยที่เป็นฐานความรู้ในการวิจัยและพัฒนา

1.2 เลือกแหล่งทุนที่สนับสนุนทุนวิจัยให้เหมาะสมกับเนื้องานวิจัย และศึกษาเงื่อนไขของแหล่งทุนนั้น ๆ เช่น แนวทางและขอบเขตการสนับสนุนการวิจัย เงื่อนไขการเสนอข้อเสนอการวิจัย คุณสมบัติของผู้รับทุน เป็นต้น

1.3 เลือกหัวข้อหรือโจทย์วิจัยให้ตรงกับความถนัด ความรู้ ความเชี่ยวชาญของตนเอง และสอดคล้องกับทรัพยากร (เช่น เครื่องมือ อุปกรณ์ สถานที่ เป็นต้น)

2. การเขียนโครงร่างงานวิจัย

2.1 ชื่อโครงการวิจัย มีความน่าสนใจ ไม่ซ้ำซ้อน กระชับ สื่อความหมายชัดเจน

2.2 ความเป็นมาและความสำคัญของปัญหาที่ทำวิจัย โดยแสดงให้เห็นถึงสิ่งที่ยังเป็นช่องว่างในผลงานวิจัยที่ผ่านมา และจะเป็นสิ่งที่จะศึกษาในงานวิจัยนี้ หรือเป็นการขยายงานวิจัยต่อยอดจากงานวิจัยที่ผ่านมา

2.3 วัตถุประสงค์ของงานวิจัยต้องสามารถตอบคำถามวิจัยได้ โดยวัตถุประสงค์ของงานวิจัยกับหัวข้อวิจัยต้องสอดคล้องกัน มีความชัดเจน และเฉพาะเจาะจง

2.4 การทบทวนวรรณกรรมที่เกี่ยวข้อง เป็นหัวข้อที่ทำให้ผู้พิจารณาทุนวิจัยเห็นถึงศักยภาพของผู้วิจัยว่ามีความรู้เกี่ยวกับงานวิจัยที่จะทำมากน้อยเพียงใด จึงต้องอธิบายให้ตรงประเด็น และอ้างอิงจากผลงานวิจัยในอดีตย้อนหลังไม่เกิน 10 ปี

2.5 วิธีดำเนินการวิจัย เลือกวิธีการวิจัยที่เหมาะสมและเป็นมาตรฐานสากล อธิบายขั้นตอนการวิจัยอย่างชัดเจนและครบถ้วนตามวัตถุประสงค์

2.6 แผนการดำเนินงานวิจัย ควรแสดงถึงความสมดุลทั้งด้านเวลาและทรัพยากรในการวิจัย

2.7 การกำหนดงบประมาณการวิจัย ควรเป็นไปตามกรอบที่แหล่งทุนกำหนดไว้ โดยรายการที่ใช้ควรสอดคล้องกับรายละเอียดที่ระบุไว้ในวิธีดำเนินการวิจัย

2.8 ผลที่คาดว่าจะได้รับจากงานวิจัย ควรแสดงให้เห็นถึงความคุ้มค่าของผลงานวิจัยที่สามารถนำไปใช้ให้เกิดประโยชน์อย่างเป็นรูปธรรม เช่น สามารถตีพิมพ์เผยแพร่ในวารสารระดับนานาชาติได้ เป็นต้น

7. เทคนิคหรือกลยุทธ์ที่ทำให้เกิดความสำเร็จ

7.1. เริ่มจากงานวิจัยแบบพื้นฐานที่ไม่ซับซ้อน ซึ่งมีโอกาสสำเร็จสูง เช่น พัฒนาจากงานวิจัยตอน

 เรียนปริญญาเอกนำมาพัฒนาต่อยอด เพื่อให้ผู้ทรงคุณวุฒิเห็นว่ามีประสบการณ์ในเรื่องที่ทำ

วิจัย เป็นต้น แล้วในอนาคตจึงพัฒนาต่อยอดเป็นการวิจัยในเชิงประยุกต์ให้มากขึ้น

7.2 มีความร่วมมือกับผู้มีความรู้ในสาขาเดียวกัน/ใกล้เคียงกัน/ต่างสาขา หรือคนรู้จักใกล้ตัว เช่น เพื่อนร่วมรุ่นสมัยเรียน ผู้ร่วมงาน หรืออาจารย์ที่ปรึกษาสมัยเรียน จะช่วยให้มีโอกาสประความสำเร็จในการขอทุนสูง และยังช่วยการันตีว่างานวิจัยจะสามารถทำได้สำเร็จ

7.3 ทีมที่ปรึกษา เป็นบุคคลที่มีความน่าเชื่อถือ หรือมีผลงานเป็นที่ประจักษ์ และมีศักยภาพเป็นที่ยอมรับของแหล่งทุน

7.4 งานวิจัยสามารถตอบโจทย์ 3 ประเด็น คือ 1) ปัญหาการวิจัย 2) การแก้ปัญหาการวิจัย 3) ประโยชน์ที่ได้จากการวิจัย

8. ผู้ที่มีส่วนร่วมทำให้เกิดความสำเร็จ และบทบาทของบุคคลนั้น

 ศาสตราจารย์ ดร. สุทธิลักษณ์ ปทุมราช อาจารย์ที่ปรึกษาขณะทำวิทยานิพนธ์ระดับปริญญาเอก ซึ่งอาจารย์กรุณาเป็นนักวิจัยพี่เลี้ยงให้ในการขอทุนวิจัยหลังปริญญาเอกจากสกว. รวมทั้งยังสนับสนุนทรัพยากรในการทำวิจัยหลังปริญญาเอก

9. อุปสรรคหรือปัญหาในการทำงาน และแนวทางในการแก้ปัญหา

 การเขียนโครงร่างโครงการวิจัยต้องใช้เวลานานสำหรับนักวิจัยหน้าใหม่ จึงต้องวางแผนเตรียมตัวล่วงหน้า โดยศึกษาเงื่อนไขและรายละเอียดของแหล่งทุนให้ครบถ้วน

10. ผลลัพธ์หรือความสำเร็จที่เกิดขึ้น

 ผู้รับทุนพัฒนาศักยภาพในการทำงานวิจัยของอาจารย์รุ่นใหม่ โดยการร่วมสนับสนุนจากสำนักงานกองทุนสนับสนุนการวิจัย (สกว.), สำนักงานคณะกรรมการอุดมศึกษา (สกอ.) และมหาวิทยาลัยรังสิต

11. การเรียนรู้ของผู้เล่าเรื่องจากประสบการณ์ความสำเร็จดังกล่าว

 การสร้างเครือข่ายงานวิจัยจากกัลยาณมิตรใกล้ตัว และจากการเข้าร่วมกิจกรรมในประชาคมวิจัยทั้งในระดับชาติและนานาชาติ

12. สมรรถนะของผู้เล่าเรื่อง

 มีความมุ่งมั่นตั้งใจทำและเรียนรู้ รวมทั้งความมีวินัยในสิ่งที่ทำ

13. ผลงานเชิงประจักษ์ของผู้เล่าเรื่อง

 รางวัลนักวิจัยหน้าใหม่จากที่ประชุมวิชาการระดับนานาชาติ การนำเสนอผลงานวิจัยด้วยวาจาในที่ประชุมวิชาการระดับนานาชาติ และการตีพิมพ์ผลงานวิจัยในวารสารวิชาการระดับนานาชาติ